Sondag 31 Mei - Opofferings en kruise - 'N GEMEENTE IN AFRIKA VIR DIE HELE WÊRELD
Sondag 31 Mei - Opofferings en kruise
Goeie more vriende en welkom in die huis van die Here. Ons ontmoet mekaar steeds op verskillende maniere op die internet gedurende die lock down tyd.
Laas week het ons gekyk na die belangrikheid om met waagmoed te leef. Vandag gesels ons egter oor die opofferings wat elkeen van ons moet maak om Jesus te volg. Dis nie altyd maklik nie. Dit vra waagmoed, maar ons moet ook die koste bereken om werklik te weet wat dit beteken om Hom te dien.
Mag God se genade, liefde en nabyheid by jou wees vandag in hierdie erediens.
Ons gaan die Here loof deur die sing van Lied 177:1. Die titel van die lied is "Jesus, groot bo almal". Die melodie is so bekend soos die smaak van koeksisters.
Jesus, groot bo almal;
Magtige Heer en Heiland
Immanuel, God is met ons,
Wanneer ek my oë toe maak hoor ek steeds hoe ons hele laerskool hierdie mooi lied in Kanon sing dat die hele Aucklandpark dit kan hoor.
Mag jy dit ook so hoor vandag.
Hier is 'n paar belangrike afkondigings om te onthou in hierdie tyd:
Welkom aan die volgende mense wat verkies is tot die kerkraad:
Na gesprek met die sinode is daar verneem dat hierdie name aan die gemeente kan deurgegee word, en dat hulle tydens 'n eerste formele erediens bevestig sal word. Hulle kan egter deel wees van die leierskap van die gemeente aangesien daar geen beswaar teen hul aanvaarding van kerkraad was nie.
Welkom ook aan die Du Toit gesin wat nuut in ons gemeente is. Mag julle God se rykste seën hier by ons beleef.
Baie geluk aan die volgende mense wat hierdie week verjaar:
31 Mei Marie Koen 072 329 8791
01 Junie Rita Kotze 079 983 7593
02 Junie Ania Sehasnnie 083 423 8280
04 Junie Marie Britz 072 280 0194
04 Junie Martin du Toit 071 353 4797
04 Junie Elsa Fick 072 048 2552
04 Junie Corrie vd Merwe 072 685 0819
05 Junie Karin Smit 084 273 0517
05 Junie Sampie Swiegers 071 896 5055
Die volgende afkondigings is weereens belangrik om van kennis te neem:
Entrepreneurs: Ons gaan ons gemeente se tuisblad inpas om die entrepreneurs van ons gemeente te help. Indien jy 'n entrepreneur is, en jou produkte wil bemark aanlyn, is meer as welkom om te kyk by www.nghorison.com se tuisblad om meer te leer oor hoe jy dit kan doen.
Onthou dat u melk direk by Danie Greyling kan bestel vir aflewering.
Barmhartigheid: Indien u betrokke wil raak by die gee van kospakkies kan u vir Andries Nel kontak. Sy kontakbesonderhede is op ons webtuiste, of u kan ook die kerkkantoor kontak. As gemeente is ons ook bewus dat daar dalk meer gesinne is wat finansiële uitdagings gaan beleef in hierdie tyd. Ons kan ook help met gedeeltelike kospakkies sodat jy jou finansies kan gebruik om dit te betaal wat die gemeente nie vir jou kan doen nie.
Indien jy gedurende die tyd by die huis u kas opgeruim het, kan u die klere wat u nie meer soek nie na die kerkkantoor bring op Dinsdae of Donderdae tussen 09:00 en 12:00.
Maskers vir skole: Alhoewel die regering alle skole van die nodige PPE (personal protective equipment) moet verskaf wanneer skole heropen, kan ons as gemeente help deur seker te maak dat daar genoeg maskers by skole is vir die dae wat kinders hul maskers verloor of vir die kinders wat nie dalk nie kry nie. U kan 'n masker maak deur op ons webtuiste te kyk na 'n basiese ontwerp.
Kom ons raak dan nou stil by die Here:
Vader, lei ons in vanoggend se erediens, waar ons U Woord nou gaan oopbreek, help ons om dieper te kyk na wat U vir ons wil sien. Amen
Skriflesing - Lukas 9:57-62 (Nuwe Lewende Vertaling)
57Terwyl hulle op pad was, sê iemand vir Hom: "Ek sal U volg waar U ook al gaan."
58Toe sê Jesus vir hom: "Jakkalse het gate en voëls het neste, maar die Seun van die mens het nie eens 'n rusplek vir sy kop nie."
59Aan 'n ander een sê Hy: "Volg My." Maar hy antwoord: "Here, laat my toe om eers terug te gaan om my pa te begrawe."
60Toe sê Jesus vir hom: "Laat die dooies hulle eie dooies begrawe, maar gaan verkondig jy die koninkryk van God."
61Nog een het gesê: "Ek sal U volg, Here, maar laat my toe om eers my familie by die huis te gaan groet."
62Toe sê Jesus: "Iemand wat die hand aan die ploeg slaan en aanhou omkyk na wat agter is, is nie geskik vir die koninkryk van God nie."
Dit gebeur so maklik dat ons fokus verloor in die Koninkryk van God. Ons dink ons kan altyd aangaan soos ons maar doen. Jesus kom daag ons altyd uit om mooi te kyk na ons motiewe in alles wat ons aanpak. Baie mense wou agter Jesus aanstap, maar vir die verkeerde redes. Daar is baie mense wat gedink het dat om Jesus te volg maklik is. Jesus herinner hulle almal in hierdie gesprekke dat dit nie maklik is om Hom te volg nie.
Hy herinner hulle dat Hy nie 'n aardse huis het nie. Hy herinner hulle dat hulle gaan moet opofferings maak wat grawe aan hul diepste oortuigings oor identiteit, naamlik familie-wees.
Dit klink asof Jesus brutaal is wanneer Hy sê die dooies moet die dooies begrawe, maar ek dink dit gaan hier oor iets anders. Dit gaan hier oor rou wat jou keer om voort te leef met energie. Hierdie man wou dalk sy pa begrawe om ander te beïndruk met die groot begrafnis wat hy reël. Dalk wou hy daar wees om seker te maak hy ontvang sy erfporsie.
Sien, dis wat al hierdie mense in gemeen het. Hulle almal moet vra of hul motiewe korrek is in dit wat hulle doen. Jesus kyk na mense se harte, en toets die redes waarom ons Hom volg. As jy vir Jesus volg vir die verkeerde redes gaan moeilike omstandighede dit ontbloot. Kies dus vir die regte redes.
Kies omdat jy glo dat Jesus jou leer hoe om nuut te leef en nuut te dink oor ware familie-wees, aansien, en alles wat jou voorheen gedefinieer het.
Moenie toelaat dat jou optrede jou definieer nie. Jou optrede is bloot die resultaat van dit wat jou nog altyd gedefinieer het.
Die een man wil net gou sy familie gaan groet voordat Hy agter Jesus aanstap. Weereens gaan dit nie oor die groet self nie, maar die beginsel dat Jesus ons nuut laat dink oor wat familie is.
Volgelinge van Jesus sou leer dat hulle moet nuut dink oor drie dinge:
Toewyding aan 'n saak (die Koninkryk) wat baie groter is as hulself. In hierdie verband is hoe jy kyk na jou geestelike familie baie belangrik. Wêreldwyd is daar mense wie se families nie by hul tans kan wees nie, maar hulle het geestelike families.
Die dood (Jesus oorwin die dood en gee nuwe lewe).
Woonplek (Ons sien dat die gelowiges selfs hul huise en eiendom sou verkoop om ander te help).
Het jy al nuut gedink oor hierdie sake. Maak dan soos Jesus sê in vers 62 en kyk vorentoe na dit wat op pad is. 'n Ontmoeting met Hom en Sy groot genade in elke seisoen van jou lewe!
Ontvang dan nou die seën van die Here en leef in sy vrede. Die genade van die Here Jesus, die liefde van God die Vader, en die gemeenskap van Sy Heilige Gees sal met jou wees daar waar jy vandag is.